ZMLUVA O DIELO č. ................................

podľa ustanovenia § 536 a nasl. zákona č. 513/1991 Zb. Obchodný zákonník 

Zmluvné strany:

Objednávateľ:	Mesto Košice
so sídlom Trieda SNP 48/A, 040 11 Košice
IČO: 00 691 135
DIČ: 2021186904
IČ DPH: SK 2021186904
štatutárny orgán: MUDr. Richard Raši, PhD., MPH – primátor mesta
bankové spojenie: _____________	
číslo účtu: ___________/____

(ďalej len „Objednávateľ“)

a

Dodávateľ:	_____________
so sídlom _____________,
IČO: _____________
DIČ: _____________
IČ DPH: _____________ 
zapísaná v Obchodnom registri Okresného súdu _____________, v oddiele _____________, vo vložke č. _____________
štatutárny orgán: _____________ – (funkcia)
bankové spojenie: _____________	
číslo účtu: ____________/____

(ďalej len „Dodávateľ“)

(ďalej spoločne aj „Zmluvné strany“)

uzatvárajú na základe vzájomne dosiahnutého konsenzu predovšetkým podľa ustanovenia § 536 a nasl. zákona č. 513/1991 Zb. Obchodný zákonník túto Zmluvu o dielo (ďalej len „Zmluva“):

I.	ÚVODNÉ USTANOVENIA

1.	Podkladmi pre uzavretie Zmluvy sú
a)	súťažné podklady zákazky Objednávateľa „Vyhodnotenie plnenia úloh PHSR, vypracovanie jeho aktualizácie a akčného plánu do roku 2020“, ktorá bola zverejnená na webovom sídle Objednávateľa dňa .....................,
b)	ponuka Dodávateľa zo dňa ........................,
2.	Osoby oprávnené konať v mene Zmluvných strán:
a)	Osoby oprávnené za Objednávateľa:
-	na podpis Zmluvy a dodatkov:	________________
________________
-	na konanie vo veciach Zmluvných:	________________
-	vo veciach realizácie diela:	________________
-	vo veciach prevzatia diela:		________________
b)	Osoby oprávnené za Dodávateľa:
-	na podpis Zmluvy a dodatkov:	________________
________________
-	na konanie vo veciach Zmluvných:	________________
-	vo veciach realizácie diela:	________________
-	vo veciach prevzatia diela:		________________
3.	Interpretácie
a)	Názvy článkov v Zmluve slúžia len na uľahčenie odkazovania a nemajú vplyv na podmienky Zmluvy a jej interpretácie
b)	Pokiaľ z obsahu nevyplýva niečo iné, v tejto Zmluve singulár sa týka plurálu a naopak.
c)	Akákoľvek zmienka o článku, odseku alebo ustanovení znamená odkaz na článok, odsek alebo ustanovenie tejto Zmluvy, pokiaľ z obsahu nevyplýva niečo iné.

II.	PREDMET ZMLUVY
	
1.	Predmetom tejto Zmluvy je záväzok Dodávateľa vykonať pre Objednávateľa dielo spočívajúce v dodaní strategického dokumentu „Program hospodárskeho a sociálneho rozvoja na obdobie rokov 2014 – 2020“ (ďalej aj „PHSR“) v rozsahu špecifikovanom v prílohe č. 1 (ďalej len „dielo“).
2.	Dodávateľ potvrdzuje, že svoju ponuku na zhotovenie diela, vrátane kalkulácie ceny za dielo, vypracoval s prihliadnutím na svoje odborné znalosti a vynaloženú odbornú starostlivosť potrebných pre kompletné zhotovenie, dokončenie a riadne odovzdanie diela. 
3.	Dielom sa tiež rozumejú všetky prípravné práce a služby súvisiace s realizáciou predmetu plnenia Dodávateľa podľa tejto Zmluvy a jej príloh. V predmete Zmluvy sú tiež obsiahnuté všetky plnenia, ktoré nie sú výslovne uvedené v opise diela Objednávateľom alebo ostatných súčastiach Zmluvy o dielo, ale sú nevyhnutné na vykonanie diela podľa tejto Zmluvy, o ktorých Dodávateľ s prihliadnutím na vlastné odborné znalosti s vynaložením všetkej odbornej starostlivosti vedel alebo vedieť mal a mohol.
4.	Súčasťou diela, nad rámec vyššie uvedeného, sú aj povinnosti Dodávateľa:
a)	udeliť Objednávateľovi všetky licenčné práva k predmetu Zmluvy,
b)	previesť na Objednávateľa všetky prevoditeľné autorské práva;
c)	všetky ďalšie bližšie nešpecifikované práce a dodávky potrebné pre kompletné vyhotovenie a odovzdanie diela.
5.	Dodávateľ zabezpečí na svoje náklady a svoje nebezpečenstvo aj všetky súvisiace plnenia a práce, v rozsahu ako je nižšie v Zmluve uvedené.
6.	Dielo bude spĺňať kvalitatívne požiadavky definované požiadavkami Objednávateľa, všeobecne záväznými právnymi predpismi a metodickými usmerneniami príslušného ministerstva ako ústredného orgánu štátnej správy, do ktorého pôsobnosti patrí sféra verejnoprávnych vzťahov dotýkajúca sa strategického dokumentu, ktorý je obsahom diela.
7.	Súčasti diela budú odovzdané Objednávateľovi čiastkovo, tak ako je nižšie v Zmluve uvedené.
8.	Dodávateľ vykoná a dokončí práce v súlade so Zmluvou (Zmluvnými dokumentmi). Dodávateľ zaisťuje všetky ďalšie plnenia, ktoré sú nevyhnutné pre  dokončenie diela, ako je to definované v Zmluvných dokumentoch. 
9.	Dodávateľ vyhlasuje, že činnosti, ku ktorým sa podľa tejto Zmluvy zaviazal, spadajú do jeho predmetu podnikania, pre túto prácu je plne kvalifikovaný, vykoná ju samostatne, pod vlastným menom, na vlastnú zodpovednosť.
10.	V rámci plnenia predmetu Zmluvy je Dodávateľ povinný vytvoriť odborné skupiny (komisie), s ktorými bude konzultovať spracovanie príslušnej časti diela; Dodávateľ zároveň navrhne členov týchto odborných skupín, a to z okruhu relevantných zainteresovaných subjektov (stakeholders) v zmysle opisu predmetu zákazky (príloha č. 1). Dodávateľ bude organizovať rokovania vytvorených odborných skupín, usmerňovať ich a vyhotovovať zápisy z týchto rokovaní. Miestom rokovaní odborných skupín bude Magistrát mesta Košice, Trieda SNP 48/A, 040 11 Košice.
11.	V rámci plnenia predmetu Zmluvy je Objednávateľ povinný poskytnúť Dodávateľovi primeranú súčinnosť. Za týmto účelom Objednávateľ poskytne Dodávateľovi namä priestory určené na rokovanie odborných skupín a ďalšie základné administratívno-technické zabezpečenie  v zmysle opisu predmetu zákazky (príloha č. 1).

III.	DOBA PLNENIA

1.	Dodávateľ sa zaväzuje vykonať dielo a odovzdať ho Objednávateľovi po častiach v nasledovných termínoch:
a)	vyhodnotenie plnenia úloh PHSR a spracovanie analytickej časti PHSR	... do 15. 4. 2014,
b)	spracovanie strategickej časti a programovej časti PHSR			... do 31. 8. 2014.
2.	Termín sa  považuje za splnený, ak sú dokončené všetky práce, ktoré zodpovedajú vykonaniu diela (resp. príslušnej časti diela) alebo s ním bezprostredne súvisia, a to v kvalite podľa tejto Zmluvy a zároveň je odovzdaná všetka dokumentácia, vrátane súvisiacich dokladov Objednávateľovi v dohodnutom termíne.

IV.	CENA DIELA – PLATENIE 

1.	Objednávateľ a Dodávateľ sa dohodli, že cena predmetu diela je dojednaná v súlade so zákonom 18/1996 Z. z. o cenách v znení neskorších zmien a dodatkov.
2.	Objednávateľ sa zaväzuje uhradiť Dodávateľovi dohodnutú cenu za dielo vo výške ____________,– EUR (slovom: ____________ eur) za dodanie celého diela, z toho cena bez DPH činí _________,- EUR a DPH činí ______,- EUR. Cena je stanovená ako pevná a konečná.
3.	Dohodnutá cena diela zahŕňa náklady Dodávateľa súvisiace s realizáciou diela, najmä náklady na všetky činnosti potrebné pre riadne zhotovenie diela.
4.	Cena diela je platná po celú dobu vykonávania diela až do jeho ukončenia.
5.	Zmluvné strany sa dohodli na zaplatení ceny diela v troch splátkach:
a)	30 % ceny diela bez DPH (ku ktorej sa pripočíta DPH) na základe faktúry, ktorú Dodávateľ nie je oprávnený vystaviť skôr ako dôjde k ukončeniu príslušnej časti diela podľa čl. III ods. 1 písm. a) Zmluvy,
b)	50 % ceny diela bez DPH (ku ktorej sa pripočíta DPH) na základe faktúry, ktorú Dodávateľ nie je oprávnený vystaviť skôr ako dôjde k ukončeniu príslušnej časti diela podľa čl. III ods. 1 písm. b) Zmluvy,
c)	20 % ceny diela bez DPH (ku ktorej sa pripočíta DPH) na základe faktúry, ktorú Dodávateľ nie je oprávnený vystaviť skôr ako uznesenie Mestského zastupiteľstva v Košiciach (ďalej len „MZ“) o schválení PHSR nadobudne účinnosť.
6.	Zmluvné strany sa dohodli na tom, že Dodávateľ je oprávnený vystaviť faktúru v zmysle ods. 5 písm. a) a b) tohto článku Zmluvy až po tom, čo s ním bude spísaná zápisnica o odovzdaní a prevzatí príslušnej časti diela. Návrh zápisnice o odovzdaní príslušnej časti diela spolu so všetkými dokladmi, ktoré budú preukazovať riadne zhotovenie celého časti diela, odovzdá Dodávateľ na kontrolu Objednávateľovi po odovzdaní príslušnej časti diela. V prípade jej neodsúhlasenia vráti Objednávateľ Dodávateľovi predložený návrh na prepracovanie s uvedením jeho dôvodu najneskôr do 5 pracovných dní od jeho predloženia Dodávateľom. Zápisnica o odovzdaní diela, potvrdená oprávneným zástupcom Objednávateľa, bude Dodávateľovi k dispozícii (k vyzdvihnutiu) najneskôr do 5 pracovných dní odo dňa doručenia návrhu súpisu vykonaných prác u Objednávateľa.
7.	Objednávateľ po riadnom spracovaní celého diela predloží PHSR na schválenie MZ na najbližšie riadne rokovanie MZ. Na účely tejto Zmluvy sa za riadne rokovanie MZ nepovažuje rokovanie MZ mimo termínu podľa plánovaného harmonogramu rokovaní MZ na príslušný kalendárny polrok (tzv. mimoriadne rokovanie MZ) ani úvodné rokovanie MZ na začiatku nového volebného obdobia (tzv. ustanovujúce rokovanie MZ). Následne Objednávateľ bez zbytočného odkladu oznámi Dodávateľovi informáciu o tom, že uznesenie MZ v zmysle ods. 5 písm. c) tohto článku Zmluvy nadobudlo účinnosť.
8.	Lehota splatnosti faktúry je 30 dní a začína plynúť od jej doručenia na adresu pre doručovanie Objednávateľa uvedenú v tejto Zmluve.
9.	Dňom úhrady faktúry sa rozumie deň odpísania z účtu Objednávateľa v prospech účtu Dodávateľa.
10.	Daňový doklad - faktúra musí vždy obsahovať všetky náležitosti vyplývajúce z platných právnych predpisov. Dodávateľ je povinný zaslať Objednávateľovi v prílohe faktúry podľa ods. 5 písm. a) a b) tohto článku Zmluvy zápisnicu o odovzdaní a prevzatí diela alebo jeho častí. V prípade ak nebude faktúra obsahovať náležitosti v zmysle tejto Zmluvy, alebo ich bude uvádzať chybne, alebo bude fakturované dodanie iného/vadného diela alebo v inom – nedodanom množstve, alebo bude rozpor medzi dojednanou a fakturovanou cenou, alebo s ňou nebudú Objednávateľovi doručené povinné prílohy, Objednávateľ je oprávnený vrátiť faktúru Dodávateľovi na prepracovanie. Spolu s vrátením faktúry Dodávateľ oznámi Objednávateľovi aj dôvod jej vrátenia. V takom prípade platí, že o dobu v časovom trvaní od doručenia nesprávne vystavenej faktúry Objednávateľovi do doručenia opravenej alebo novo vystavenej faktúry bez chýb Objednávateľovi, nie je Objednávateľ v omeškaní s platením a predlžuje sa lehota splatnosti ceny uvedená v tejto Zmluve, a v takomto prípade platí, že lehota splatnosti neuplynie skôr ako v 14. deň nasledujúci po dni doručenia opravenej alebo novo vystavenej faktúry bez chýb Objednávateľovi.
11.	Zaplatením ceny diela sa rozumie jej odpísanie z účtu Objednávateľa v prospech účtu Dodávateľa.

V.	VLASTNÍCTVO, ODOVZDANIE A PREVZATIE DIELA 

1.	K vykonanému – zrealizovaného predmetu Zmluvy, resp. k hmotným a nehmotným výsledkom jeho realizácie nadobúda Objednávateľ vlastnícke právo ich samotným zrealizovaním.
2.	V prípade ak je výsledkom realizácie predmetu Zmluvy hmotný výsledok alebo nehmotný, avšak zaznamenateľný na hmotnom nosiči, považuje sa predmet Zmluvy za dokončený momentom ich odovzdania Objednávateľovi. Do doby ich odovzdania Objednávateľovi nesie Dodávateľ zodpovednosť za škody ako aj za nebezpečenstvo straty a náhodného zhoršenia kvalitatívnych vlastností predmetu diela. Dodávateľ je povinný odovzdať Objednávateľovi dielo v stave zodpovedajúcemu Zmluve. 
3.	Spolu s výsledkami realizácie predmetu Zmluvy odovzdá Dodávateľ Objednávateľovi aj všetky doklady, ktorými je Dodávateľ povinný dokladovať riadne, úplné a kvalitné vykonanie predmetu Zmluvy ako aj vysvetlenia a doklady, ktoré boli Objednávateľom požadované počas realizácie predmetu Zmluvy, ktoré sa viažu k dielu a jeho ďalšiemu užívaniu.
4.	Zmluvné strany sú povinné spísať zápisnicu o realizácii a odovzdaní predmetu Zmluvy alebo jeho časti. Podpisom zápisnice tak dochádza k odovzdaniu predmetu Zmluvy alebo jeho časti Objednávateľovi. Prevzatie predmetu Zmluvy alebo jeho časti môže Objednávateľ zamietnuť v prípade úplného alebo čiastočného nesplnenia Zmluvných podmienok pre realizáciu predmetu Zmluvy Dodávateľom, pri nepredložení požadovaných dokladov alebo dokladov požadovaných Objednávateľom alebo pri zistení vád a nedostatkov zrealizovaného predmetu Zmluvy alebo jeho časti.
5.	Zmluvné strany sa dohodli, že Dodávateľ udeľuje Objednávateľovi výhradnú, časovo, vecne a územne neobmedzenú licenciu ku všetkým spôsobom použitia diela a všetkých jeho častí v rozsahu v akom bolo dielo zhotovené podľa tejto Zmluvy, vrátane práva udeliť sublicencie inému subjektu, vrátane práva vykonať zmeny na diele. Odmena Dodávateľa za udelenie licencie Objednávateľovi v rozsahu uvedenom v tomto odseku Dohody je zahrnutá v cene diela, ktorú Objednávateľ podľa tejto Zmluvy. Dodávateľ udeľuje licenciu Objednávateľovi v rozsahu uvedenom v tomto odseku Zmluvy bez časového obmedzenia.

VI.	KVALITA ZÁRUKA A ZODPOVEDNOSŤ ZA VADY

1.	Dodávateľ umožní Objednávateľovi vykonať kontrolu vykonávania predmetu Zmluvy, a to kedykoľvek v priebehu jeho realizácie a v požadovanom rozsahu.
2.	Dodávateľ zodpovedá za to, že zrealizovaný predmet Zmluvy bude spĺňať požiadavky na kvalitu podľa predloženej dokumentácie, pokynov Objednávateľa a platných noriem a jeho vyhotovenie, resp. vyhotovenie jeho častí bude zodpovedať platným právnym predpisom.
3.	Dielo nesmie byť zaťažené akýmikoľvek právami tretích osôb ani právami Dodávateľa, a to tak právami vecno-právnej ako aj záväzkovo-právnej povahy. V prípade porušenia tejto povinnosti Dodávateľa, je Objednávateľ oprávnený požadovať od neho zaplatenie zmluvnej pokuty vo výške 50 % z celkovej ceny diela.
4.	Dĺžka záručnej doby na zrealizovaný predmet Zmluvy je 24 mesiacov odo dňa účinnosti uznesenia MZ o schválení PHSR.
5.	V prípade zistenia vád predmetu Zmluvy v záručnej dobe, má Objednávateľ právo požadovať a Dodávateľ povinnosť odstrániť vady bezplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody Objednávateľ sám alebo prostredníctvom tretej osoby, je oprávnený Dodávateľovi vyúčtovať všetky náklady, ktoré mu v súvislosti s odstránením škôd vznikli. Akákoľvek vada môže byť vyhlásená za odstránenú iba v prípade, že bude Dodávateľom odstránená aj všetka škoda, ktorá ňou bola spôsobená.
6.	Dodávateľ sa zaväzuje, že začne s odstraňovaním prípadných vád zistených v záručnej dobe do 3 dní od uplatnenia reklamácie Objednávateľom a že ich odstráni v čo najkratšom čase, najneskôr však do 14 dní odo dňa uplatnenia reklamácie. V prípade požiadavky Dodávateľa je možné si písomne ​​dohodnúť aj dlhší termín odstraňovania vád, je to však podmienené objektívnymi príčinami spočívajúcimi v nemožnosti odstránenia príslušnej vady predmetu Zmluvy. Ak vyjde najavo, že vada predmetu plnenia je neodstrániteľná, Dodávateľ sa zaväzuje dodať do 14 dní od tejto skutočnosti náhradný predmet plnenia a uhradiť náhradu škody, ak sa Zmluvné strany písomne ​​nedohodnú inak.
7.	Objednávateľ sa zaväzuje, že prípadnú reklamáciu vady predmetu Zmluvy uplatní bez zbytočného odkladu po jej zistení, najneskôr však do uplynutia záručnej doby, písomnou formou (listom alebo e-mailom) Dodávateľovi. 
8.	V prípade vadného plnenia je Dodávateľ povinný odstrániť tieto vady dokončením predmetu Zmluvy buď jeho opravou v lehote dohodnutej stranami s prihliadnutím na povahu vád, pričom ak nebude lehota dohodnutá, platí lehota 10 pracovných dní, alebo poskytnúť Objednávateľovi zľavu z vadnej časti predmetu Zmluvy vo výške zohľadňujúcej povahu vád. Voľba medzi týmito nárokmi je ponechaná na Objednávateľovi. Objednávateľ je ďalej oprávnený odstúpiť od Zmluvy, ak nebudú vady predmetu Zmluvy odstránené riadne a včas. Nárok Objednávateľa na náhradu škody a na Zmluvnú pokutu zostáva zachovaný.

VII.	SANKCIE A ZODPOVEDNOSŤ ZA ŠKODU

1.	Ak Dodávateľ poruší svoju povinnosť vyplývajúcu z tejto Zmluvy alebo zo zákona, je povinný nahradiť Objednávateľovi škodu tým spôsobenú bez ohľadu na povahu okolností, v dôsledku ktorých došlo k porušeniu povinností Dodávateľa.
2.	Dodávateľ zodpovedá za vady, ktoré má výsledok realizácie predmetu Zmluvy alebo jeho časti v čase jeho odovzdania Objednávateľovi. V prípade sporu o to, či odovzdávaný výsledok realizácie predmetu Zmluvy alebo jeho časti vykazuje chyby a nedorobky, sa má za to, že tomu tak je, a to až do doby, než sa preukáže opak; dôkazné bremeno nesie v takomto prípade Dodávateľ.
3.	V prípade omeškania s plnením predmetu Zmluvy alebo jeho časti Dodávateľom oproti dojednaným lehotám v tejto Zmluve je Objednávateľ oprávnený uplatniť si voči Dodávateľovi zmluvnú pokutu vo výške 50 € za každý deň omeškania. 
4.	Ak nedodrží Dodávateľ termín odstránenia vád predmetu Zmluvy uplatnených počas realizácie predmetu Zmluvy – do jeho prevzatia, resp. do prevzatia jeho časti, uhradí Objednávateľovi zmluvnú pokutu vo výške 50 € denne z ceny Diela za každý deň omeškania, a to až do odstránenia vád diela, resp. jeho časti. 
5.	Ak nedodrží Dodávateľ termín odstránenia vád reklamovaných Objednávateľom v záručnej dobe, zaväzuje sa uhradiť Objednávateľovi zmluvnú pokutu vo výške 35 € za každý deň omeškania,  a to až do odstránenia vád diela, resp. jeho časti. 
6.	V prípade omeškania Dodávateľa s odovzdaním dokladov alebo s Objednávateľom požadovaným poskytnutím súčinnosti, je Objednávateľ oprávnený uplatniť si voči Dodávateľovi zmluvnú pokutu vo výške 35 € za každý deň omeškania, a to až do odovzdania dokladov alebo poskytnutia súčinnosti.
7.	V prípade porušenia povinností Dodávateľa ustanovených v čl. VIII ods. 1 Zmluvy je Objednávateľ oprávnený uplatniť si voči Dodávateľovi zmluvnú pokutu vo výške 300 € za každý prípad porušenia.
8.	Ustanovenia o zmluvných pokutách obsiahnuté v tejto Zmluve sa nedotýkajú práv oprávnenej Zmluvnej strany na náhradu škody spôsobenej porušením povinnosti, ktorej splnenie bolo zabezpečené dojednaním o zmluvnej pokute, ako ani nárokov vyplývajúcich z vád predmetu Zmluvy uplatnených Objednávateľom voči Dodávateľovi. Zmluvné strany sa dohodli, že zmluvné pokuty dojednané Zmluvnými stranami v tejto Zmluve sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej Zmluvnej strane, pokiaľ v tejto Zmluve nie je uvedené inak.
9.	Objednávateľ je oprávnený vo vzťahu k vyúčtovanej zmluvnej pokute započítať jednostranným úkonom oprávnené splatné i nesplatné pohľadávky Dodávateľa voči Objednávateľovi. 
10.	Zaplatenie zmluvných pokút dojednaných v tejto Zmluve nezbavuje Dodávateľa povinnosti splniť svoje záväzky zabezpečené zmluvnou pokutou. 

VIII.	OSOBITNÉ USTANOVENIA

1.	Pokiaľ v rámci plnenia predmetu Zmluvy Objednávateľ odovzdá Dodávateľovi akékoľvek plány, technické podklady alebo inú dokumentáciu, zostáva táto dokumentácia vo vlastníctve Objednávateľa, pričom Dodávateľ je povinný po splnení svojich záväzkov zo Zmluvy vrátiť ju bez zbytočného odkladu Objednávateľovi, ak sa Zmluvné strany v jednotlivom prípade nedohodnú inak. Túto dokumentáciu je Dodávateľ oprávnený použiť výlučne na účely plnenia svojich záväzkov zo Zmluvy. Dodávateľ je súčasne povinný chrániť zverenú dokumentáciu pred sprístupnením alebo vyzradením jej obsahu tretím osobám a dodržiavať povinnosť mlčanlivosti o obsahu dokumentácie. Dodávateľ je povinný zachovať mlčanlivosť aj o všetkých skutočnostiach, ktoré sa dozvedel v súvislosti s výkonom práce pri realizácii diela; to neplatí v prípade, ak Objednávateľ udelil Dodávateľovi predchádzajúci písomný súhlas.
2.	Dodávateľ sa zaväzuje riadiť sa pri vykonávaní diela pokynmi Objednávateľa.
3.	Objednávateľ je oprávnený zasiahnuť pri neplnení ktoréhokoľvek plnenia zo strany Dodávateľa, a to na náklady Dodávateľa. Rozumie sa tým predovšetkým, že môže dať príkaz na prerušenie prác najmä v prípade, keď je predmet Zmluvy realizovaný nekvalitne, v rozpore s pravidlami určenými touto Zmluvou, v rozpore s príslušnými právnymi predpismi, spôsobom, ktorý ohrozuje alebo môže ohrozovať život a zdravie alebo spôsobom, ktorým vznikajú alebo hrozia škody na majetku alebo v prípade ak je zásadným spôsobom ohrozená kvalita predmetu Zmluvy ako celku, ak neodsúhlasí nekvalitne vykonané plnenia podľa tejto Zmluvy ako aj v prípade ak Dodávateľ mešká s čiastkovým plnením predmetu viac ako 30 dní alebo je hrozba takéhoto omeškania. V uvedených prípadoch je Objednávateľ oprávnený sám alebo prostredníctvom tretej osoby zrealizovať niektoré časti plnenia predmetu Zmluvy. Takýmto zásahom Objednávateľa nie je dotknutá zodpovednosť Dodávateľa za zrealizovanie predmetu Zmluvy včas, v predpísanej kvalite a so všetkými náležitosťami. Rovnako nezaniká ani záruka Dodávateľa za kvalitu predmetu Zmluvy ako celku a nie sú dotknuté ani akékoľvek jeho záväzky a povinnosti vyplývajúce z tejto Zmluvy.
4.	Zmluvné strany sa zaväzujú vzájomne sa informovať o všetkých právne významných skutočnostiach, ktoré môžu mať významný vplyv na plnenie povinností určených touto Zmluvou ako aj pre realizáciu predmetu Zmluvy.
5.	Zmluvné strany sa ďalej zaväzujú poskytovať si náležitú súčinnosť najmä tým, že svoje požiadavky budú zadávať vhodnou formou s jasným formulovaním záležitostí – predmetu a účelu, ktoré by chceli dosiahnuť.
6.	Ak sa kedykoľvek Zmluvným stranám stane známa okolnosť, ktorá môže byť podnetom pre neplnenie ktorejkoľvek podmienky vymedzenej v Zmluve, táto Zmluvná strana je povinná poslať okamžite písomnú správu druhej Zmluvnej strane, špecifikujúcu podrobnosti týchto okolností a Zmluvné strany sa zaväzujú pokračovať v spolupráci tak, aby zabezpečili riadne plnenie Zmluvy.
7.	Pokiaľ v tejto Zmluve nie je uvedené inak, všetky oznámenia alebo iná komunikácia podľa alebo v súvislosti s touto Zmluvou (ďalej len ,,oznámenie“) musí byť vyhotovená písomne a doručovaná druhej Zmluvnej strane prostredníctvom univerzálneho poštového doručovateľa, elektronickou poštou, osobne, alebo faxom na korešpondenčné údaje Zmluvných strán uvedené v záhlaví tejto Zmluvy. Za deň alebo čas doručenia oznámenia sa považuje:
a)	ak sa doručuje prostredníctvom univerzálneho poštového doručovateľa, deň prevzatia zásielky obsahujúcej oznámenie prijímajúcou Zmluvnou stranou. Oznámenie sa považuje za doručené prijímajúcej Zmluvnej strane aj okamihom vrátenia zásielky odosielajúcej Zmluvnej strane z dôvodu ,,adresát neznámy“, ,,zásielka neprevzatá v odbernej lehote“, ,,adresát nezastihnutý“, ,,adresát požiadal o doposielanie“, alebo z akéhokoľvek iného dôvodu.
b)	ak sa doručuje elektronickou poštou, deň alebo čas, kedy bolo odosielajúcej Zmluvnej strane doručené elektronické potvrdenie o doručení, resp. prečítaní e-mailovej správy obsahujúcej oznámenie prijímajúcou Zmluvnou stranou.
c)	ak sa doručuje osobne, deň alebo čas prijatia oznámenia prijímajúcou Zmluvnou stranou,
d)	ak sa doručuje faxom, deň alebo čas uvedený na potvrdení vydanom faxovým zariadením odosielajúcej Zmluvnej strany o úspešnom prenose faxovej správy prijímajúcej Zmluvnej strane.
8.	Dodávateľ je povinný písomne oznamovať Objednávateľovi každú zmenu jeho identifikačných údajov uvedených v záhlaví tejto Zmluvy, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si Dodávateľ povinnosť podľa tohto odseku Zmluvy nesplní, alebo sa dostane do omeškania s jej splnením v čase, kedy mu Objednávateľ zašle oznámenie podľa tejto Zmluvy, Dodávateľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy a za to, že nastali účinky náhradného doručenia podľa tejto Zmluvy.
9.	Objednávateľ je oprávnený na započítanie akýchkoľvek splatných aj nesplatných pohľadávok voči Dodávateľovi na akékoľvek splatné i nesplatné pohľadávky Dodávateľa, a to aj v prípade odstúpenia od Zmluvy, tzn. že možnosť započítania sa vzťahuje aj na pohľadávky z prípadného bezdôvodného obohatenia.
10.	Dodávateľ nie je oprávnený započítať svoje pohľadávky voči pohľadávkam Objednávateľa bez jeho písomného súhlasu.
11.	Dodávateľ je oprávnený postúpiť pohľadávky a iné práva vyplývajúce z tejto Zmluvy voči Objednávateľovi len po predchádzajúcom písomnom súhlase Objednávateľa.
12.	Dodávateľ – fyzická osoba týmto dáva súhlas so spracúvaním svojich osobných údajov, vrátane získavania osobných údajov akokoľvek formou v hmotnej alebo elektronickej podobe a ich zaznamenávanie na nosičoch informácií, vrátane monitorovania pomocou videozáznamu alebo audiozáznamu, získavania osobných údajov aj od tretích osôb, spracúvania osobných údajov v elektronickej a listinnej podobe, sprístupňovania a poskytovania osobných údajov tretím stranám. Súhlas udeľuje Dodávateľ - fyzická osoba v rozsahu osobných údajov: meno, priezvisko, dátum narodenia, rodné číslo, údaje o bydlisku, mieste pobytu trvalého a prechodného, čísla telefónu, identifikačných dokladov a pod. a to po dobu nevyhnutne potrebnú maximálne však po dobu, určenú právnymi predpismi na archiváciu dokladov, resp. elektronicky evidovaných údajov. Dodávateľ – fyzická osoba je oprávnená svoj súhlas podľa tohto článku odvolať v prípadoch predpokladaných právnymi predpismi upravujúcimi spracovanie a nakladanie s osobnými údajmi.

IX.	TRVANIE ZMLUVNÉHO VZŤAHU

1.	Táto Zmluva nadobúda platnosť dňom jej podpísania oboma Zmluvnými stranami.
2.	Táto Zmluva je s odkazom na ustanovenie § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov povinne zverejňovanou Zmluvou a podľa § 47a zákona č. 40/1964 Zb. Občiansky zákonník nadobúda účinnosť dňom nasledujúcim po dni jej zverejnenia. 
3.	Zmluvné strany sa dohodli, že pokiaľ bude splnená podmienka zverejnenia Zmluvy podľa ustanovenia § 47a zákona č. 40/1964 Zb. Občiansky zákonník neskôr, ako dôjde k faktickému začatiu plnenia predmetu tejto Zmluvy, platia pre vysporiadenie práv z titulu bezdôvodného obohatenia ustanovenia tejto Zmluvy svojou povahou a účelom najbližšie. Plnenia prijaté a poskytnuté pred nadobudnutím účinnosti tejto Zmluvy sa priamo započítajú oproti právam z titulu bezdôvodného obohatenia v zásade tak, akoby by bola Zmluva účinná už v dobe faktického začatia plnenia predmetu tejto Zmluvy, pokiaľ sa Zmluvné strany nedohodnú inak. Ustanovenie § 47a ods. 4 zákona č. 40/1964 Zb. Občiansky zákonník dojednaním podľa tohto článku Zmluvy ostáva nedotknuté.
4.	Túto Zmluvu nie je možné vypovedať. Zmluva zaniká splnením alebo na základe písomnej dohody Zmluvných strán, odstúpením od Zmluvy niektorou zo Zmluvných strán výlučne z dôvodu uvedeného v tejto Zmluve.
5.	Objednávateľ je oprávnený odstúpiť od Zmluvy v nasledovných prípadoch:
a)	ak Dodávateľ aj napriek písomnému upozorneniu Objednávateľa pokračuje vo vadnom plnení predmetu Zmluvy;
b)	ak je zrejmé, že Dodávateľ nedokáže zhotoviť predmet Zmluvy alebo jeho časť riadne a/alebo včas, alebo ak zastavil práce na predmete Zmluvy pred jeho dokončením;
c)	sa voči Dodávateľovi vedie konkurzné konanie, konanie o povolenie reštrukturalizácie, návrh na vyhlásenie konkurzu bol zamietnutý pre nedostatok majetku, alebo ak Dodávateľ vstúpil do likvidácie;
d)	z dôvodu omeškania Dodávateľa s vykonaním alebo dodaním diela alebo jeho časti po dobu dlhšiu ako 30 dní oproti dojednanému termínu;
e)	z dôvodu nepodstatného porušenia Zmluvy Dodávateľom, pokiaľ Dodávateľ porušenie povinnosti alebo omeškanie s jej splnením napriek písomnej výzve Objednávateľa neodstránil ani v primeranej lehote poskytnutej mu na to Objednávateľom, pričom za primeranú lehotu sa považuje lehota 15 dní;
f)	z dôvodu, že došlo k zrušeniu, pozastaveniu, prečerpaniu alebo obmedzeniu alebo hrozbe obmedzenia čerpania finančných prostriedkov, ktoré Objednávateľ účelovo alebo bezúčelovo čerpal alebo mal čerpať z verejných prípadne aj neverejných finančných zdrojov Slovenskej republiky, Európskej únie alebo akéhokoľvek iného subjektu odlišného od Objednávateľ, a to formou dotácie, nenávratného finančného príspevku alebo akejkoľvek inej formy bezodplatného poskytnutia peňažných prostriedkov za účelom financovania verejnoprospešného projektu, ktorý tvorí predmet Zmluvy. Zmluvné strany sa dohodli, že ustanovenie § 356 odsek 2 zákona č. 513/1991 Zb. Obchodný zákonník sa nepoužije;
g)	z dôvodu, že Dodávateľ neposkytuje Objednávateľovi potrebnú súčinnosť podľa tejto Zmluvy po dobu viac ako 14 po sebe nasledujúcich dní;
h)	z dôvodu iného podstatného porušenia Zmluvy Dodávateľom.
6.	Dodávateľ je oprávnený od Zmluvy odstúpiť v prípade podstatného porušenia Zmluvy Objednávateľom. Okrem prípadov uvedených v § 345 ods. 2 zákona č. 513/1991 Zb. Obchodný zákonník sa za podstatné porušenie Zmluvy považuje aj prípad, ak je Objednávateľ  vlastným zavinením v omeškaní s úhradou ceny za dielo dlhšie ako šesť mesiacov. Dodávateľ je však povinný o zámere odstúpiť od Zmluvy podľa tohto odseku vopred písomne upozorniť Objednávateľa a zároveň uloží Objednávateľovi dodatočne lehotu najmenej 10 pracovných dní na odstránenie dôvodu, ktorý sa považuje za podstatné porušenie Zmluvy; inak sa odstúpenie od Zmluvy považuje za neúčinné. Ak v tejto dodatočnej lehote Objednávateľ odstráni dôvod, ktorý sa považuje za podstatné porušenie Zmluvy, právo Dodávateľa odstúpiť od Zmluvy zaniká.
7.	Odstúpením od Zmluvy sa Zmluva zrušuje ku dňu doručenia odstúpenia od Zmluvy druhej Zmluvnej strane. Odstúpením od Zmluvy zanikajú všetky práva a povinnosti Zmluvných strán zo Zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia Zmluvných strán zrealizovaných v súlade s touto Zmluvou  ku dňu odoslania odstúpenia od Zmluvy. Odstúpenie od Zmluvy sa ďalej nedotýka nároku na náhradu škody vzniknutej porušením povinnosti niektorou zo Zmluvných strán, ani Zmluvných ustanovení týkajúcich sa voľby práva alebo voľby zákona podľa ustanovenia § 262 zákona č. 513/1991 Zb. Obchodný zákonník, riešenia sporov medzi Zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení Zmluvy.
8.	Ak zanikol záväzok zrealizovať predmet Zmluvy v dôsledku odstúpenia od Zmluvy, je Objednávateľ povinný nahradiť Dodávateľovi vždy maximálne to, o čo sa Objednávateľ čiastočnou realizáciou predmetu Zmluvy preukázateľne obohatil. Použitie § 544 odsek 2 zákona č. 513/1991 Zb. Obchodný zákonník sa vylučuje.
9.	Akýkoľvek zánik Zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku Zmluvy.

X.	VŠEOBECNÉ A ZÁVEREČNÉ USTANOVENIA 

1.	Zmluvné strany za dohodli, že v prípade, ak by sa kedykoľvek v budúcnosti zistilo, že niektoré z ustanovení tejto Zmluvy je neplatné alebo nevykonateľné, platnosť a vykonateľnosť ostatných ustanovení Zmluvy tým nebude dotknutá. Zmluvné strany sa zaväzujú formou dodatku k tejto Zmluve nahradiť takto neplatné alebo nevykonateľné ustanovenie Zmluvy iným ustanovením, ktoré bude svojou povahou najbližšie povahe neplatnému alebo nevykonateľnému ustanoveniu, a to s prihliadnutím na vôľu oboch Zmluvných strán obsiahnutú v tejto Zmluve.
2.	Neoddeliteľnou súčasťou tejto Zmluvy o dielo sú tieto prílohy :
a)	špecifikácia rozsahu diela – opis predmetu zákazky (príloha č. 1);
b)	plnomocenstvo udelené Dodávateľom osobe oprávnenej konať v zastúpení Dodávateľa vo forme originálu alebo úradne osvedčenej kópie, v prípade ak za Dodávateľa koná zástupca.
3.	Zmluvné strany sa dohodli a berú na vedomie, že ich záväzkové vzťahy založené alebo súvisiace s touto Zmluvou sa spravujú ustanoveniami zákona č. 513/1991 Zb. Obchodný zákonník.
4.	Táto Zmluva je vyhotovená v piatich rovnopisoch, z ktorých Objednávateľ obdrží tri rovnopisy a Dodávateľ dva rovnopisy.
5.	Akékoľvek zmeny a dodatky k tejto Zmluve sú platné len v písomnej forme po ich predchádzajúcom schválení Zmluvnými stranami.
6.	Zmluvné strany vyhlasujú, že si text Zmluvy pozorne prečítali, jeho obsahu porozumeli a že tento vyjadruje ich slobodnú a vážnu vôľu, bez akýchkoľvek omylov, čo potvrdzujú vlastnoručnými podpismi osôb oprávnených konať v ich mene, alebo v zastúpení.

V Košiciach, dňa  __.__._______	                      		V Košiciach, dňa __.__._______

Objednávateľ:						Dodávateľ:

___________________________                          		___________________________